送前歙黟楚□□五首  其三
作者：方回
朝代：宋

paragraphs: 吏方居官時，美譽無不有。
及乎惡聲出，乃在解官後。
有勢易爲好，無勢易爲醜。
萬事要諸終，公論翻覆手。
請看楚大夫，得代數年久。
兩邑父老言，至今不改口。
予决未始私，餽獻無所受。
不爲病留此，熱官已唾取。
鼎貴何足云，人當論賢否。
黟歙君桐鄉，此亦足不朽。